Document ID: /roh_data/filtered/Bilingualer_Corpus_interleaved-it-rm.jsonl.gz/1485

This is a text translated from Italian to Rumantsch Grischun.
Il Governo prende atto degli esiti della consultazione sulla NPC grigionese

Il Governo grigionese ha preso atto dell'esito delle consultazioni relative alla Nuova impostazione della perequazione finanziaria e della ripartizione dei compiti tra Cantone e comuni (NPC grigionese). Constata con piacere che il progetto così come è concepito incontra un ampio consenso. Sarà così possibile attenersi alla tabella di marcia prevista e presentare il progetto al Gran Consiglio nella sessione di aprile 2009. L'entrata in vigore viene coordinata con la revisione del Codice di procedura penale federale e pertanto rinviata al 1° gennaio 2011.

Autorità, partiti e organizzazioni hanno dovuto prendere posizione in merito alla bozza di consultazione sulla NPC grigionese entro fine agosto 2008. Complessivamente hanno preso parte alla consultazione 162 comuni politici, numerosi circoli e corporazioni regionali, sette partiti o raggruppamenti partitici e quasi 50 corporazioni e organizzazioni. Il Governo ha preso atto dell'esito della consultazione nell'ultima seduta.

Esito della procedura di consultazione

Una nuova impostazione della perequazione finanziaria e della ripartizione dei compiti fra Cantone e comuni viene ritenuta sostanzialmente necessaria e pertanto viene accolta con favore dalla maggioranza dei partecipanti alla consultazione. Per quanto concerne la perequazione finanziaria, viene spesso chiesto di ampliare la base per il potenziale di risorse dei comuni (p.es. includendo le imposte sugli immobili, sul trapasso di proprietà e sugli utili da sostanza immobiliare). Osservazioni in parte critiche colpiscono la dissociazione dei compiti. In linea di massima, una dissociazione in direzione dei comuni viene giudicata in modo più critico di una in direzione del Cantone. Una dissociazione dei compiti in direzione dei comuni viene spesso associata al timore per una riduzione delle prestazioni, risp. della qualità. A fronte della complessità del progetto, è comprensibile che numerosi partecipanti alla consultazione abbiano preso posizione in modo settoriale su singoli ambiti, in particolare sull'ambito scolastico, sociale e ospedaliero. Lo sdebitamento parziale viene sostenuto solo con condizioni, risp. misure di accompagnamento. Il Governo sottolinea che la NPC grigionese consiste in un progetto di riforma integrale, da considerare nel suo complesso, che offre solo unitariamente l'occasione unica di rappresentare e compensare in un bilancio globale gli effetti monetari della riforma.

Qual è lo scopo della NPC grigionese?

La NPC grigionese è uno dei più ampi progetti di riforma di federalismo che siano mai stati avviati nel Cantone dei Grigioni. Il Governo ricorda pertanto l'obiettivo di questo importante pacchetto di riforma.

La perequazione finanziaria intracantonale, in vigore dal 1957, risulta poco trasparente, è difficile da gestire e pone falsi incentivi. Tra il Cantone e i comuni vi è inoltre un confuso intreccio di compiti e finanziamenti. Con una nuova impostazione della perequazione finanziaria e della ripartizione dei compiti tra Cantone e comuni si vogliono eliminare doppioni e flussi finanziari antitetici. La NPC grigionese intende perciò aumentare i margini di manovra, la responsabilità propria e la capacità di comuni e Cantone. Deve venire introdotta una perequazione delle risorse e degli oneri completamente nuova, i compiti devono venire dissociati quanto più possibile. A titolo complementare, all'avvio del nuovo sistema è previsto uno sdebitamento parziale per i comuni sovraindebitati. Non fa parte del progetto un aumento, risp. una riduzione materiale delle prestazioni.

Come si prosegue?

Nell'elaborazione ulteriore del progetto il Governo si confronterà a fondo con le richieste dei partecipanti alla consultazione. Mantenendo una visione globale, tenterà di tener conto dei diversi interessi nel miglior modo possibile. In seguito al rinvio del termine di entrata in vigore dei Codici di procedura penale e civile federali, il Governo ha già deciso di porre in vigore la NPC grigionese solo il 1° gennaio 2011. La NPC grigionese tiene conto delle conseguenze finanziarie per il Cantone e per i comuni dell'attuazione dei Codici di procedura penale e civile federali e deve perciò essere posta in vigore contemporaneamente ad essi. Il rinvio dell'entrata in vigore non ha però alcuna conseguenza sulla tabella di marcia originaria, ossia il dibattito parlamentare è previsto per la sessione di aprile 2009.

Persone di riferimento:

- Consigliere di Stato Dr. iur. Martin Schmid, Direttore del Dipartimento delle finanze e dei comuni, tel. 081 257 32 01

- Thomas Kollegger, Ufficio per i comuni, tel.081 257 23 81

Organo: Governo

Fonte: it Cancelleria dello Stato dei Grigioni

Data: 16.10.2008

La regenza prenda enconuschientscha dals resultats da la consultaziun tar la NGF grischuna

La regenza grischuna ha prendì enconuschientscha dal resultat da la consultaziun en connex cun la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna). Cun plaschair constatescha la regenza ch'il project - e sia concepziun - chattan gronda acceptanza. Uschia po vegnir observà l'urari previs, ed il project po vegnir suttamess al cussegl grond en la sessiun d'avrigl 2009. L'entrada en vigur vegn coordinada cun la revisiun dal cudesch da procedura penala svizzer e vegn perquai spustada sin il 1. da schaner 2011.

Fin la fin d'avust 2008 han las autoritads, las partidas e las organisaziuns gì la chaschun da prender posiziun davart il sboz da consultaziun da la NGF grischuna. A la consultaziun han prendì part tut en tut 162 vischnancas politicas, numerus circuls e bleras corporaziuns regiunalas, 7 partidas u gruppaziuns da partidas sco er stgars 50 federaziuns ed organisaziuns. A chaschun da sia ultima sesida ha la regenza prendì enconuschientscha dal resultat da la consultaziun.

Constataziuns sin basa da la procedura da consultaziun

Da princip vegn ina nova concepziun da la gulivaziun da finanzas e da la repartiziun da las incumbensas tranter il chantun e las vischnancas resguardada sco necessaria e perquai beneventada da la gronda part da las participantas e dals participants da la consultaziun. Concernent la gulivaziun da finanzas vegni savens pretendì d'extender la basa per il potenzial da resursas da las vischnancas (p.ex. cumpigliond las taglias sin immobiglias, sin midada da maun e sin il gudogn tras la vendita da bains immobigliars). Remartgas per part criticas datti areguard il detretschament da las incumbensas. Da princip vegn in detretschament en direcziun da las vischnancas giuditgà en moda pli critica ch'in detretschament en direcziun dal chantun. In detretschament da las incumbensas en direcziun da las vischnancas vegn savens collià cun la tema d'ina reducziun da las prestaziuns resp. da la qualitad. En vista a la cumplexitad dal project èsi chapaivel che bleras participantas e che blers participants da la consultaziun han prendì posiziun mo davart singuls secturs, uschia cunzunt davart la scola, davart ils fatgs socials e davart ils ospitals. Il sdebitament parzial vegn sustegnì mo en cumbinaziun cun cundiziuns resp. cun mesiras accumpagnantas. La regenza punctuescha che la NGF grischuna è in project da refurma integral che sto vegnir contemplà en moda cumplessiva e che porscha mo sco unitad la chaschun unica da preschentar e da cumpensar las consequenzas finanzialas da la refurma en ina bilantscha globala.

Tge vul la NGF grischuna?

La NGF grischuna è in dals pli gronds projects da refurma federalistics ch'è vegnì prendì per mauns insacura en il chantun Grischun. Perquai fa la regenza endament la finamira da quest pachet da refurma impurtant.

La gulivaziun da finanzas che vala dapi l'onn 1957 en il Grischun sa mussa sco pauc transparenta, n'è strusch reglabla e dat fauss impuls. Tranter il chantun e las vischnancas exista ultra da quai in entretschament d'incumbensas e da finanziaziuns che n'è betg pli survesaivel. Ina nova concepziun da la gulivaziun da finanzas e da la repartiziun da las incumbensas tranter il chantun e las vischnancas duai reducir duplicitads e moviments da finanzas cuntracurrents. La NGF grischuna duai augmentar la libertad d'agir, l'atgna responsabladad e la capacitad finanziala tant da las vischnancas sco er dal chantun. I duai vegnir introducida ina gulivaziun da resursas e da grevezzas dal tuttafatg nova, e las incumbensas duain vegnir detretschadas uschenavant sco pussaivel. Sco cumplettaziun da quai èsi previs - cur ch'il nov sistem vegn introducì - da sdebitar parzialmain las vischnancas che han debits sproporziunads. In augment material resp. ina reducziun materiala da las prestaziuns na fa dentant betg part da quest project.

L'ulteriur urari

Elavurond vinavant il project vegn la regenza a sa fatschentar intensivamain cun ils giavischs da las participantas e dals participants da la consultaziun. Resguardond l'optica cumplessiva vegn ella ad empruvar da tegnair quint uschè bain sco pussaivel da tut ils differents interess. Perquai ch'il termin da l'entrada en vigur da la procedura penala e civila federala è vegnì spustà, ha la regenza gia decidì da metter en vigur la NGF grischuna pir per il 1. da schaner 2011. La NGF grischuna tegna quint da las consequenzas finanzialas che resultan per il chantun e per las vischnancas tras la realisaziun da la procedura penala e civila federala. Perquai sto la NGF grischuna vegnir messa en vigur il medem mument sco il project federal. Il termin spustà n'ha dentant naginas consequenzas per l'urari oriund; la tractativa parlamentara è previsa per la sessiun d'avrigl 2009.

Infurmaziuns:

- cusseglier guvernativ dr. iur. Martin Schmid, schef dal departament da finanzas e vischnancas, tel. 081 257 32 01

- Thomas Kollegger, uffizi da vischnancas, tel. 081 257 23 81

Gremi: regenza

Funtauna: rg chanzlia chantunala dal Grischun

Data: 16.10.2008